God is ons Erns – Die Kongregasie van die Oratorium van St. Filip Neri in Oudtshoorn
Omtrent die Oratorium in Oudtshoorn
'n Kerkwetlik opgerigte Kongregasie van Pouslike Reg, is ons die eerste Kongregasie van die Oratorium ooit op die Afrika kontinent en die eerste ooit in Suid-Afrika.
Die Blye Heilige, ook bekend as die Tweede Apostel van Rome
As daar nou een heilige is wat uitstaan as die Heilige van Humor, dan is dit onteenseglik, St. Filip Neri. Sy vreugdevolle persoonlikheid en opgeruimde ingesteldheid teenoor die lewe het (op die wyse van 'n regte goeie grap – iets waarvoor hy ook baie lief was) soos 'n veldbrand deur die Rome van sy tyd getrek. Derduisende mense se lewens is deur hom aangeraak en sy vrolike geaardheid het waarskynlik meer mense tot bekering gebring as al die (dikwels hoogdrawende) preke van sy tyd. St. Filip het bowenal mense tot 'n diepe besef gebring dat God vir ons omgee, dat God ons hartstogtelik liefhet en ons werklik gelukkig wil sien. St. Filip se merkwaardige apostolaat was geheel en al op persoonlike kontak met mense gebou. By hom was daar nooit 'n geprekery en geskreeu op die straathoeke nie – altyd egter opgeruimdheid en baiekeer 'n speelse grapperigheid wat mense na hom toe aangetrek het. Hy het daarvan gehou om gewoon op straat te staan en met mense te gesels; dikwels het hy totale vreemdelinge gegroet met die woorde: "Wel my broers, wanneer gaan ons begin om goeie dinge te doen?"
Lees meer "St. Filip Neri (1515 – 1595)"
Soos enige persoon met selfs 'n beperkte kennis van Latyn sal kan aflei, hou die woord 'oratorium' duidelik verband met gebed; die Latynse woord 'orare' beteken dan bloot 'om te bid'. Dus is 'n 'oratorium' 'n plek waar daar gebid word, in welke geval elke kerk of kapel of vertrek waar gebed plaasvind, by regte 'n 'oratorium' genoem kan word. Tog sal die menigte Afrikaanse mense wat Londen al besoek het, bewus wees dat daar 'n baie groot en beroemde kerk digby die Victoria en Albert Museum is, wat bekend staan as die Brompton Oratory oftewel Brompton Oratorium. Ons het hier dus duidelik met 'n eienaam te make en wel met 'n naam wat vir vierhonderd jaar al 'n amptelike en byna gespesialiseerde tipe plek, of gebou, of groep mense aandui. Lees meer "Wat is 'n Oratorium"
Die mees onlangse nuus en inligting wat op ons webtuiste geplaas is.
Posted on 26 Mei 2019 27 Aug 2018
26 Mei – St. Filip Neri
Hy word gedwing om Damiëtta as losgeld op te offer vir sy vrylating waarna hy en sy manskappe na Sirië vertrek om die kruisvaardervestings aldaar te verstewig. Hy keer terug na Frankryk in 1254 waarna hy 'n vredesbeleid teenoor sy buurstate volg. Op die 1ste Julie 1270 vertrek hy op 'n verdere kruistog, maar hy sterf van buikloop by sy aankoms in Tunis.
31 Januarie – Gesegdes en Spreuke van St. Filip Neri
Om een passie, hoe klein ook al te bestry, is tot groter nut vir die geestelike lewe as baie mortifikasies, vaste en dissiplines. St. Filip Neri
30 Januarie – Salige Sebastiaan Valfrè
Ná vier maande se beleg is Turyn uiteindelik deur die hertog van Savoje ontset, dit was egter Sebastiaan wat as die held van die beleg beskou is.
Die Oratorium Uitgewery™ dra daartoe by dat die mense se lewe verryk word deur die vele geestelike, liturgiese, opvoedkundige en pastorale publiskasies wat van tyd tot tyd uitgegee word. Deur ons publikasies streef ons voortdurend daarna om die volheid en rykdom van die Katolieke geloof uit te dra.
Die Oratorium Uitgewery publiseer verskeie publikasies waarin die geloof, leerstellings en die lewe van die Katolieke Kerk in Afrikaans verwoord word. Dié publikasies is gebasseer op die Heilige Skrif, die dokumente van die Tweede Vatikaanse Konsilie en die Universele Kategismus van die Katolieke Kerk. Die boeke en boekies bevat getroue Katolieke leerstelings; spreek lewenskwessies en -waarhede aan wat op die daaglikse lewe van toepassing en van belang is.
Argief Kies Maand Mei 2019 Januarie 2019 Desember 2018 November 2018 Oktober 2018 September 2018 Augustus 2018 Mei 2015